Այսօր մեկնարկած` «Ազգ-բանակ 2017» քառօրյա համաժողովում ՀՀ պաշտպանության նախարար Վիգեն Սարգսյանը հայտարարել է զինծառայությանն առնչվող երկու կոնցեպտուալ նոր ծրագրերի ներդրման հնարավորության մասին: Դրանցից մեկով, որը պայմանականորեն կոչվում է «Պատիվ ունեմ», նախատեսվում է ուսումնական տարկետում շնորհել այն ուսանողներին, ովքեր կորոշեն երեք տարով, որպես սպա, վճարովի աշխատանք իրականացնել բանակում: Նպատակը հասկանալի է՝ բուհերում ուսումնական տարկետումը պայմանավորել սպայական ծառայությամբ, լուծել սպայական կազմի անդադար համալրման խնդիրը, սպայական ծառայությունը մասնակիորեն դարձնել երիտասարդության զբաղվածության միջոց: